Waqt żjara tiegħu fil-Laboratorju tal-Paċi, f’Ħal Far, l-Arċisqof Charles J. Scicluna qal li bħalma l-Maltin kienu laqgħu bi ħġarhom lil San Pawl Nawfragu, hekk iridu jagħmlu mal-immigranti l-Maltin tal-lum. Waqt il-messaġġ tiegħu, l-Arċisqof qal li għalkemm is-sitwazzjoni mhux waħda faċli, biex ngħixu lkoll fil-paċi għandna nuru aktar kompassjoni. L-Arċisqof qal li l-pajjiż għandu jipproteġi u jgħin lill-immigranti l-għaliex huma wkoll qed jikkontriwixxu għall-ġid ta’ Malta. Il-Laboratorju tal-Paċi, immexxi minn Patri Dijonisju Mintoff, jilqa’ 52 immigrant li qed ifittxu l-ażil. Fost l-immigranti hemm persuni mill-Mali, l-Etjopja, l-Eritrea, il-Kosta tal-Ivorju, is-Sudan, il-Kamerun, il-Bangladesh, il-Pakistan u l-Iran.